text: Mindretal afviser kendskab til tyske byskilte
  11 maj 2015 kl. 08.23
  Der er tilsyneladende blevet sat flere tyske byskilte op i Haderslev i løbet af weekenden.
  Men det er ikke os, der står bag, siger en repræsentant fra det tyske mindretal.
  Her mandag formiddag viser det sig, at der flere steder i Haderslev er blevet hængt hjemmelavede byskilte op, hvor på der står Hadersleben.
  På Twitter har lederen af Det Tyske Mindretals Sekretariat selv offentliggjort et foto af et af byskiltene og oversat til dansk skriver Jan Diedrichsen, at når vi ikke må få tosprogede skilte, så laver vi dem selv.
  Men overfor TV SYD afviser Jan Diedrichsen, at mindretallet har noget med skiltene at gøre og han oplyser, at han heller ikke har kendskab til, hvem der står bag.
  
  